ฉีดยาคุมมาแล้วเกือบปีค่ะ กำหนดฉีดครั้งล่าสุด 25/11/2560 แต่ไม่ได้ไปฉีดเพราะอยากเปลี่ยนมาใช้แบบกินยาคุมกำเนิดแทนค่ะ รบกวนสอบถามค่ะ1.เราจะเริ่มกินยาคุมกำเนิดได้เมื่อไหร่ค่ะ2.หลังจากเลิกฉีดยามีอาการคลื่นใส้ เวียนหัว ผิดปกติหรือไม่ค่ะ3.เลยกำหนดฉีดยาคุมมา 1 เดือนและยังไม่ได้กินยามีโอกาสท้องหรือไม่ค่ะ
สวัสดีค่ะ 1. แนะนำให้เริ่มทานยาคุมกำเนิดเมื่อประจำเดือนมาค่ะ โดยให้เริ่มทานเม็ดแรกในวันแรกที่ประจำเดือนมา หรือไม่เกิน 5 วันนับตั้งแต่มีประจำเดือนมาแต่หากรอนานแล้วประจำเดือนยังไม่มา อาจเริ่มทานยาคุมกำเนิดไปได้เลย แต่แนะนำให้ตรวจหาการตั้งครรภ์ก่อนเริ่มทาน และเมื่อเริ่มทานไปแล้ว ควรงดการมีเพศสัมพันธ์ไปอย่างน้อย 1-2 สัปดาห์หรือใช้ถุงยางอนามัยร่วมด้วยไปก่อน2. หากเลิกฉีดยาคุมกำเนิดและเลยกำหนดวันนัดฉีดยาไปนานแล้ว ไม่ควรมีอาการจากผลข้างเคียงของยาฉีด คืออาการคลื่นไส้ และเวียนหัวอีก ดังนั้น หากยังคงมีอาการต่อเนื่อง ควรหาสาเหตุอื่นๆ ค่ะ3.โดยเฉลี่ยแล้วหลังจากหยุดฉีดยาคุมกำเนิดไปประมาณ 4-10 เดือนจึงจะสามารถตั้งครรภ์ได้ ดังนั้น หากเลยกำหนดฉีดไป 1 เดือน โอกาสที่จะตั้งครรภ์ยังน้อยอยู่ แต่ก็ยังมีโอกาสได้ค่ะ